అర్జున్ సింగ్

అర్జున్‌ సింగ్‌ పశ్చిమ బెంగాల్ రాష్ట్రానికి చెందిన రాజకీయ నాయకుడు. ఆయన బారక్‌పూర్ లోక్‌సభ నియోజకవర్గం నుండి 2019లో ఎంపీగా గెలిచాడు.

రాజకీయ జీవితం
అర్జున్ సింగ్ 1995లో భారత జాతీయ కాంగ్రెస్ ద్వారా తన రాజకీయ జీవితాన్ని ప్రారంభించి కాంగ్రెస్ నుండి భట్పరా మునిసిపాలిటీ ఎన్నికలలో కౌన్సిలర్‌గా గెలిచాడు. ఆయన ఆ తరువాత 2001లో తృణ‌మూల్‌ కాంగ్రెస్‌లో చేరి ఆ పార్టీ అభ్యర్థిగా అసెంబ్లీ ఎన్నికల్లో భట్పరా శాసనసభ నియోజకవర్గం నుండి పోటీ చేసి తన సమీప సీపీఐ(ఎం) అభ్యర్థి రాంప్రసాద్ కుందును ఓడించి తొలిసారి రాష్ట్ర అసెంబ్లీలోకి అడుగుపెట్టాడు. 

అర్జున్ సింగ్ 2004లో జరిగిన లోక్‌సభ ఎన్నికలలో బారక్‌పూర్ నియోజకవర్గం నుండి ఆల్ ఇండియా తృణమూల్ కాంగ్రెస్ అభ్యర్థిగా పోటీ చేసి కమ్యూనిస్ట్ పార్టీ ఆఫ్ ఇండియా (మార్క్సిస్ట్) అభ్యర్థి తారిత్ బరన్ తోప్దార్ చేతిలో ఓడిపోయాడు. అర్జున్ సింగ్ తృణమూల్ కాంగ్రెస్ అభ్యర్థిగా 2001, 2006, 2011, 2016 అసెంబ్లీ ఎన్నికల్లో వరుసగా నాలుగుసార్లుభట్పరా అసెంబ్లీ స్థానం నుండి ఎమ్మెల్యేగా గెలిచాడు. 

అర్జున్ సింగ్ తృణమూల్ కాంగ్రెస్ ఉత్తరప్రదేశ్, బీహార్, జార్ఖండ్, పంజాబ్ రాష్ట్రల "స్టేట్ ఇంచార్జి" గా పని చేసి, 2019లో బీజేపీ పార్టీలో చేరి, 2019లో జరిగిన లోక్‌సభ ఎన్నికలలో బారక్‌పూర్ లోక్‌సభ నియోజకవర్గం నుండి ఎంపీగా ఎన్నికయ్యాడు. ఆయన మే 2022లో బరాక్‌పూర్‌లోని జూట్-మిల్లుల మూసివేత సమస్యను కేంద్ర జౌళి శాఖ మంత్రి పియూష్ గోయల్‌ తో చర్చించగా ఆయన నుండి సానుకూల స్పందన లేకపోవడంతో అర్జున్ సింగ్ 2022 మే 22న తృణమూల్ కాంగ్రెస్‌ పార్టీలో తిరిగి చేరాడు.

మూలాలు

1962 జననాలు